**MINISTERUL SĂNĂTĂŢII**

**PUBLICAŢIE DE EXAMEN**

**privind organizarea și desfășurarea examenului pentru obținerea**

**gradului de medic, medic stomatolog respectiv farmacist primar,**

**din sesiunea 19 iunie - 11 iulie 2025**

Ministerul Sănătății organizează în perioada 19 iunie-11 iulie 2025, sesiune de examen pentru obținerea gradului de medic, medic stomatolog, respectiv farmacist primar, pentru medicii, medicii stomatologi și farmaciștii specialiști care au exercitat profesia în specialitate până la data de 15 februarie 2026, de minimum 5 ani, efectuată cu normă întreagă, în specialitatea pentru care doresc să obțină gradul profesional.

Examenele se vor desfășura în centrele universitare: București, Cluj-Napoca, Craiova, Constanța, Iași, Oradea, Sibiu, Târgu Mureș, Timișoara, Arad, Brașov și Galați.

**ÎNSCRIERI:**

1. Candidații vor transmite prin servicii poștale sau de curierat dosarele pentru înscrierea la acest examen, Direcțiilor de sănătate publică județene, respectiv a municipiului București **în perioada 05-16 mai 2025, inclusiv**.
2. Dosarele candidaților cu funcții didactice, ale angajaților cu funcții în cercetarea științifică medicală, ale candidaților care necesită completarea activității prin efectuarea studiilor doctorale, vor fi transmise pentru înscrierea la acest examen, prin servicii poștale sau de curierat, Direcțiilor de sănătate publică județene, respectiv a municipiului București **în perioada 05-16 mai 2025, inclusiv**.
3. Pentru ministerele cu rețea medicală proprie, dosarele candidaților vor fi depuse sau transmise tot prin servicii poștale sau de curierat, direcțiilor medicale ale ministerelor cu rețea medicală proprie, **în perioada 05-16 mai 2025, inclusiv**.
4. Dosarele candidaților cu activitate prestată în afara României, vor transmite prin servicii poștale sau de curierat, **în perioada 05-16 mai 2025, inclusiv,** pe adresa Ministerului Sănătății, Direcția Reglementare și Formare Profesională Medicală, Str. Cristian Popișeteanu nr. 1-3, sector 1, București, cod: 010024.

Direcțiile de sănătate publică județene și a municipiului București, respectiv direcțiile ministerelor cu rețea sanitară proprie, vor completa candidații înscriși la adresa: http://examene.meddb.ro, până la data de 23 mai 2025, orele 16,00.

Tabelele candidaților înscriși prin Direcțiile de sănătate publică județene și a municipiului București, respectiv prin direcțiile ministerelor cu rețea sanitară proprie, **întocmite pe specialități,** însoțite de adresa cu semnături, vor fi transmise ulterior, prin servicii poștale, Ministerului Sănătății, Direcției Reglementare și Formare Profesională Medicală, sediul din str. Cristian Popișteanu nr. 1-3, sector 1, București, în termen de două zile lucrătoare.

Tabelele transmise Ministerului Sănătății vor cuprinde următoarele rubrici:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Nr. crt. | Numele și prenumele | CNP | Funcția | Speciali-tatea | Nr. Ord. M.S. de confirmare ca specialist și anul confirmării | Data la care împlinește 5 ani experiență profesională în specialitate | Unitatea de încadrare, Localitate, Județ | Centrul universitar pentru care optează să susțină examenul | Nr. chitanței de plată a taxei de examen | Nr. telefon / adresa mail | Județtransmiterecertificat |
|  |  |  | Medic /medic stomatolog /farmacistspecialist |  |  |  |  |  |  |  |  |

Candidații vor fi înscriși în tabele cu numele și prenumele corect conform actului de identitate în termen de valabilitate, utilizând majuscule și caractere diacritice: Ă,Î,Â,Ş,Ţ.

**Întreaga responsabilitate asupra completării corecte a datelor din tabel revine Direcțiilor de sănătate publică județene, Direcției de sănătate a municipiului București, respectiv ministerelor cu rețea sanitară proprie.**

**DOSARUL DE ÎNSCRIERE AL CANDIDATULUI, va cuprinde:**

* 1. cerere de înscriere tip, conform celei afișate pe site-ul Ministerului Sănătății;
	2. copia diplomei de licență obținută ca medic, medic stomatolog sau farmacist\*;
	3. copia certificatului de medic/medic stomatolog /farmacist specialist\*;
	4. copia actului de identitate CI/BI\*;
	5. copii ale documentelor care atestă schimbarea numelui (certificat de căsătorie /decizie divorț) dacă este cazul\*;
	6. copia certificatului de membru al colegiului profesional și a avizului anual privind exercitarea profesiei de medic, vizat pentru anul în curs\*;
	7. adeverința/adeverințele eliberate de unitățile sanitare în care este încadrat medicul, medicul stomatolog, respectiv farmacistul specialist, din care să reiasă: specialitatea în care acesta este confirmat și data de la care acesta este încadrat ca specialist. Documentul va preciza numărul ordinului ministrului sănătății de confirmare în specialitate, tipul de contract încheiat cu angajatorul (perioadă determinată/nedeterminată cu normă întreagă sau fracție de normă, situație în care se va specifica nr. de ore/zi sau săptămână), precum și data la care a îndeplinit 5 ani de exercitare a profesiei ca specialist în specialitatea pentru care urmează să susțină examenul, respectiv durata de exercitare a profesiei în specialitatea dobândită până la data de 15 februarie 2026- **document în original**;
	8. în locul documentului prevăzut la punctul nr. 7, medicii și medicii stomatologi care își desfășoară activitatea în cabinete medicale individuale vor prezenta:
* declarația pe propria răspundere, că desfășoară activitatea în specialitate și fracția de normă a acesteia la cabinetul individual – **document** **în original**;
* o adeverință eliberată de CMI din care să rezulte durata de 5 ani de exercitare a profesiei ca specialist până la data de 15 februarie 2026, precum și cuantumul normei-normă întreagă sau fracție de normă, situație în care se va specifica nr. de ore/zi sau săptămână - **document în original**;
* copia certificatului de înregistrare al cabinetului respectiv\*.
	1. în locul documentului prevăzut la punctul nr. 7, farmaciștii care lucrează în farmacii cu circuit deschis, indiferent de specialitatea de confirmare, vor prezenta, după caz:
* declarația pe propria răspundere că desfășoară activitatea ca specialiști în specialitatea în care solicită să susțină examenul, în farmacii cu circuit deschis, data de la care desfășoară această activitate, precum și fracția de normă a activității desfășurate, normă întreagă sau fracție de normă – **document în original**;
* o adeverință eliberată de unitatea angajatoare respectivă, din care să rezulte durata de exercitare a profesiei în specialitate dobândită ca specialist până la data de 15 februarie 2026, precum și cuantumul normei, normă întreagă sau fracție de normă – **document în original**.
	1. candidații care solicită completarea duratei de exercitare a profesiei în specialitate pe baza gărzilor efectuate, conform prevederilor Ordinului MS nr. 870/2004 cu modificările și completările ulterioare, valabilă doar pentru perioadele de timp pentru care nu au avut încheiate alt tip de contracte de muncă, sau pentru întregirea normei, în cazul celor încadrați cu fracție de normă, vor depune la dosar adeverințele eliberate de unitatea/unitățile în care au efectuat gărzi, conținând vechimea acumulată în exercitarea profesiei ca specialist prin efectuarea serviciului de gardă, transformată în ani, luni, săptămâni, de muncă, calculată astfel de emitentul documentului respectiv, pe baza pontajelor întocmite de respectivele unități angajatoare - **în original**;
	2. medicii care solicită recunoașterea duratei de exercitare a profesiei efectuată în unități medico-sanitare din statele membre ale Uniunii Europene, statele aparținând Spațiului Economic European sau Confederației Elvețiene, vor depune:
* un document tip adeverință, eliberat de unitatea în care a prestat servicii medicale de specialitate, care atestă perioada pentru care a efectuat contractul, precum și cuantumul normei-normă întreagă sau fracție de normă și traducerea legalizată a acesteia – **document în original**;
* un document tip adeverință, care atestă înscrierea în organizația profesională teritorială pentru perioada respectivă (copie) și traducerea legalizată a acesteia – **în original**.
	1. cadrele didactice încadrate în instituțiile de învățământ medical uman superior, la catedre fără corespondent în nomenclatorul de specialități/fără corespondent cu specialitatea în care doresc să susțină examenul, vor depune:
* o adeverință din care să reiasă că este angajat al instituției de învățământ superior medical cu precizarea disciplinei de încadrare - **în original**;
* o adeverință din care să reiasă că desfășoară activitate integrată prin cumul de funcții, în specialitatea în care dorește să susțină examenul, de minim 5 ani până la data de 15 februarie 2026 - **document în original**.
	1. candidații care solicită recunoașterea duratei de exercitare a profesiei în specialitate, prin efectuarea programelor de tip Doctorat, valabilă doar pentru perioadele de timp pentru care nu au avut încheiate alt tip de contracte de muncă, sau pentru întregirea normei în cazul celor încadrați cu fracție de normă în perioada studiilor doctorale, vor depune:
* copia diplomei care atestă finalizarea studiilor doctorale \*;
* adeverințe/documente suplimentare privind perioada efectuată practic în clinici de specialitate, prin care se atestă activitatea desfășurată (perioada de timp și numărul de ore zilnic) pentru fundamentarea lucrării de doctorat, în domeniul specialității - **în original**.

* 1. certificat medical de sănătate (**original**) conform prevederilor legale în vigoare, din care să rezulte că este apt din punct de vedere fizic și neuropsihic (viză medic specialist/primar psihiatrie) pentru specialitatea solicitată.
	2. Taxa de participare în valoare 550 lei, achitată pe numele candidatului prin ordin de plată sau mandat poștal, în contul **IBAN RO36 TREZ 7002 0E36 5000 XXXX**, **CUI 4266456**, ATCP Mun. București (Activitatea de Trezorerie și Contabilitate Publică a Municipiului Bucureşti), beneficiar Ministerul Sănătății, adresa: str. Cristian Popișteanu Nr. 1-3, sector 1, București, cod: 010024.

La locul pentru corespondență se va menționa “Taxa examen primariat și numele candidatului.”

**Taxa de examen nu se poate returna (candidat absent, dosar respins sau dosar retras) și nici reporta pentru o sesiune ulterioară.**

*\*****Documentele prevăzute\* la punctele 2-6, respectiv 8 și 13, vor fi prezentate în copie, certificată „Conform cu originalul”, asumată de posesor prin semnătură.***

În vederea înscrierii candidaților la examenul de promovare în gradul profesional, se va considera durata de exercitare a profesiei în specialitatea în care candidatul dorește să susțină examenul astfel:

1. 1. **Se consideră experiență profesională în specialitatea** în care candidatul este confirmat prin ordin al ministrului sănătății, cu titlu de calificare de specialist, de minimum 5 ani ca medic/medic stomatolog/farmacist specialist, **durata dobândită prin exercitarea efectivă și legală a profesiei în specialitate**, corespunzător unui program de muncă cu normă întreagă.

2. Se consideră experiență profesională în specialitate, în sensul prevederilor amintite, munca prestată în temeiul unuia sau a mai multor contracte individuale de muncă, cu normă întreagă sau cu fracțiune de normă, fără a depăși, cumulat, durata calendaristică a timpului de muncă zilnică, lunară și anuală.

3. Orele de gardă efectuate în afara programului de la norma de bază, care se desfășoară în baza unuia sau a mai multor contracte individuale de muncă cu timp parțial pentru gărzi, constituie experiență profesională în specialitate, numai în situația în care medicul își desfășoară activitatea exclusiv în baza acestora.

4. Orele de gardă efectuate în afara programului de la norma de bază, care se desfășoară în baza unuia sau a mai multor contracte individuale de muncă cu timp parțial pentru gărzi, constituie experiență profesională în specialitate și în situația în care medicul desfășoară activitate în baza unuia sau a mai multor contracte individuale de muncă, cu fracțiune de normă, a căror adiție este mai mică decât durata normală a timpului de muncă de 7/6 ore zilnic, fără a depăși, cumulat, durata calendaristică a timpului de muncă zilnică, lunară și anuală.

5. Experiența profesională în specialitate prevăzută la alin. (3) se determină în funcție de numărul total al orelor de gardă efectuate, în baza graficului lunar de gardă, raportat la durata zilnică a timpului normal de muncă, fără a putea depăși durata lunară a timpului de muncă stabilită pentru un program de 7/6 ore zilnic.

6. Gărzile efectuate pe linii de gardă, pentru specialități înrudite, stabilite potrivit prevederilor legale în vigoare, în baza contractului individual de muncă cu timp parțial pentru gărzi, constituie experiență profesională în specialitate, în condițiile prevăzute la alin.(3)-(5)

1. Prin excepție de la prevederile alin. (1) se consideră normă întreagă:
2. Programul de 7 ore zilnic, respectiv 35 ore/săptămână pentru medicii din unitățile și compartimentele de cercetare științifică medico-farmaceutică
3. Programul de 6 ore/zi, respectiv 30 ore/săptămână, pentru medicii care efectuează activitatea în condiții speciale precum:

i) anatomie patologică;

ii) medicină legală, în activitatea de prosectură și disecție;

iii) activitatea de radiologie-imagistică medicală, radioterapie, medicină nucleară, igiena radiațiilor, angiografie și cateterism cardiac.

1. Pentru întregirea normei de muncă prin serviciul de gardă, în unitățile sanitare publice cu paturi în care se asigură activitatea în cadrul timpului de muncă de 7 ore în medie pe zi, în program de lucru continuu sau parțial, se consideră normă întreagă:
2. pentru spitale clinice, universitare, institute și centre medicale clinice, spitale de urgență, spitale județene, spitale de monospecialitate, spitale municipale, spitale orășenești, centre medicale:

i) activitatea curentă de minimum 6 ore în cursul dimineții în zilele lucrătoare;

ii) 18 ore de gardă lunar;

1. pentru spitale de boli cronice și sanatorii:

i) activitatea curentă de minimum 5 ore în cursul dimineții în zilele lucrătoare;

ii) 38 de ore de gardă lunar.

1. Pentru medicii specialiști, medicii stomatologi specialiști și farmaciștii specialiști care exercită activitatea în specialitatea de bază, fiind angajați cu fracție de normă, experiența profesională se va lua în considerare prin adiția fracțiilor de normă, din cadrul aceleiași instituții sau din instituții diferite, până la completarea normei prevăzute pentru specialitatea respectivă.
2. Pentru medicii specialiști, medicii stomatologi specialiști și farmaciștii specialiști care exercită activitate în specialitatea de bază, dovedită prin contracte de muncă încheiate în condițiile prevăzute de normele legale, cu unități sanitare diferite, depășind prin cumul de funcție fracția de normă stabilită pentru specialitatea respectivă, se poate lua în considerare experiența profesională, prin adiția fracțiilor de normă, fără a depăși cumulat, durata calendaristică a timpului de muncă zilnică, lunară și anuală.
3. Numărul orelor efectuate de medicii, medicii stomatologi și farmaciștii specialiști în serviciul de gardă, în specialitatea în care candidatul este confirmat cu titlul de calificare, peste numărul orelor necesare întregirii normei complete de muncă prevăzute la punctul C. constituie experiență profesională în specialitate.
4. Durata efectivă a orelor care se constituie experiență profesională în specialitate conform prevederilor de la punctul F. va fi considerată de minimum 10 ore în situația gărzilor efectuate în zilele lucrătoare și de maximum 24 de ore în zilele de sâmbătă, duminică și sărbători legale.
5. Gărzile efectuate pe linie de gardă pentru specialități înrudite, prevăzute prin norme, constituie experiență profesională în specialitate.
6. Se consideră experiență profesională în specialitate cu normă întreagă, calculată de la data integrării clinice, experiență profesională obținută de personalul didactic din învățământul superior medical și farmaceutic, care desfășoară activitate integrată prin cumul de funcții, în baza unui contract cu jumătate de normă, în unități sanitare unde funcționează catedra sau disciplina didactică, în specialitatea corespunzătoare titlului de calificare. Acest personal didactic își desfășoară activitatea curentă în cursul dimineții și în serviciul de gardă, în completarea atribuțiilor funcției didactice, prin cumul de funcții cu jumătate de normă, în specialitatea corespunzătoare titlului de calificare.

Pentru personalul didactic de la catedrele sau disciplinele care desfășoară activitate integrată prin cumul de funcții, în alte unități sanitare decât cele unde funcționează catedra sau disciplina didactică (integrare fără corespondent), în baza unui contract cu jumătate de normă, experiența profesională în specialitate se constituie exclusiv din experiența profesională obținută prin activitatea didactică. În această situație experiența obținută prin cumulul de funcții al contractului de muncă, constituie vechime în muncă nu și experiență profesională în specialitate.

1. Perioada studiilor doctorale, dovedită prin contract încheiat cu o instituție acreditată, efectuate ca formă de desfășurare a studiilor cu frecvență, cu tema de cercetare aleasă din domeniul specialității de bază a titlului de calificare al doctorandului, constituie experiență profesională în specialitate în vederea obținerii gradului de medic primar, medic stomatolog primar sau farmacist primar.
2. Activitatea desfășurată de medicii specialiști, medicii stomatologi specialiști și farmaciștii specialiști, în domeniul specialității de bază a titlului de calificare, în statele membre ale Uniunii Europene, statele aparținând Spațiului Economic European sau Confederației Elvețiene, pentru care aceștia pot face dovada dobândirii experienței profesionale în specialitate, prin prestarea activității în domeniul titlului de calificare, pe baza unui contract încheiat cu o secție clinică/unitate sanitară, cu normă de muncă sau fracție de normă cuantificabilă, ca membru cu drept de liberă practică înscris în colegiul profesional al statului respectiv, constituie experiență profesională în specialitate în vederea obținerii gradului de medic primar, medic dentist primar sau farmacist primar.

**LISTELE NOMINALE ALE CANDIDAȚILOR:**

Listele nominale ale candidaților admiși în această sesiune de examen, precum și data, locul și ora de prezentare la examen se vor afișa la data de **16 iunie 2025** pe site-ul Ministerului Sănătății, www.ms.ro, la secțiunea Informații de interes public/Examene și concursuri naționale.

**DISPOZIȚII GENERALE PRIVIND CANDIDAȚII ȘI COMISIILE DE EXAMEN**

Examenul de obținere a gradului profesional de medic primar, medic stomatolog primar respectiv farmacist primar se organizează la nivel național, prin colaborare cu instituțiile de învățământ superior cu profil medico-farmaceutic uman din centrele universitare acreditate: București, Cluj-Napoca, Craiova, Constanța, Iași, Oradea, Sibiu, Târgu Mureș, Timișoara, Arad, Brașov și Galați.

Examenul de obținere a gradului profesional primar pentru medici specialiști și medici stomatologi specialiști, constă din probe clinice și practice, în funcție de specialitate, conform prevederilor tematicilor aprobate pentru fiecare specialitate, publicate spre luarea la cunoștință a celor interesați cu minimum 6 luni anterior sesiunii de examen.

Examenul de obținere a gradului de farmacist primar, pentru oricare dintre specialitățile prevăzute pentru domeniul Farmacie, constă dintr-o probă scrisă și o probă practică, conform tematicilor valabile, aprobate pentru fiecare specialitate, publicate spre luarea la cunoștință a celor interesați cu minimum 6 luni anterior sesiunii de examen.

Metodologia de examen, aprobată prin Ordin al ministrului sănătății, va fi afișată pe site-ul Ministerului Sănătății spre luarea la cunoștință a candidaților cel târziu la data de 16 iunie 2025.

Candidații repartizați la o anumită comisie vor susține toate probele examenului cu respectiva comisie.

Candidații sunt repartizați pe comisii de examen în ordine alfabetică, după numele de familie al candidatului respectiv.

Examenul de promovare în grad profesional se obține de medicii specialiști, medicii stomatologi specialiști respectiv farmaciștii specialiști, ca urmare a promovării tuturor probelor examenului, susținut în prezența plenului comisiilor aprobate pentru sesiunea respectivă de examen.

Sunt declarați promovați toți candidații care au obținut la examenul de promovare în gradul profesional minimum media opt (8.00%). Nota minimă de promovare a probelor examenului este opt (8.00%). Candidații care nu obțin media opt sunt considerați respinși la acest tip de examen.

Candidații beneficiază de drepturile dobândite prin examen, ulterior confirmării rezultatelor examenului, prin Ordin al ministrului sănătății.

Încadrarea și salarizarea cu gradul profesional obținut se face, după îndeplinirea duratei de 5 ani de experiență profesională în specialitate, pe baza certificatului eliberat de Ministerul Sănătății posesorului.

**oooOOOOooo**